Tirsdag ble det kjent at Amedia har inngått avtale med Norges Håndballforbund om å få sende håndballkamper direkte fra eliteserien, 1. divisjon og 2. divisjon.
Isaksen har kommentert en rekke fotballkamper på iFinnmark, og gyver altså nå også løs som kommentator også i håndball.
– Det blir spennende, og det blir også spesielt å få videreformidlet direkte den kjente Aulasuset til våre seere, sier Oddgeir Isaksen.
– Jeg har spilt kamper for B-laget etter at jeg la opp, og for to år siden spilte jeg noen kamper for A-laget. Jeg måtte jo stille opp da laget trengte litt hjelp, sier han.
Alta IFs håndballherrer serieåpnet sist helg med to bortekamper. Det endte med 24–24 mot Kolbotn og 30-21-tap for Bodø HK 2.
Søndag er det altså Vestli som kommer på besøk i Altahallen. De tapte serieåpningen 30–18 på bortebane mot Haslum IL.